


[image: ][image: ]
‏ט"ו סיון תש"פ
‏07 יוני 2020

לכבוד 



שלום רב,


הנדון: בקשה לקבלת מידע מכוח חוק חופש המידע, תשנ"ח 1998 – 
תאונת עבודה – אתר העבודה בית הלוחם תל-אביב
סימוכין: בקשתך לקבלת מידע מיום 6.6.20
         
ראשית, אני מודה על פנייתך, כמופיע בסימוכין למכתבי זה.
בפנייה זו לקבלת מידע ביקשה את "מלוא המסמכים אודות" ביצוע העבודות באתר  העבודה בית הלוחם – תל אביב", עקב תאונת עבודה שהתרחשה, לפי הבקשה שהיגשת, ביום 30.9.15.
בעניין זה אבקש להביא לידיעתך כי תחום תאונות עבודה, היה אמנם בעבר בתחום אחריותו של המשרד. 
בהקשר זה, אבקש להביא לידיעתך כי התקבלה החלטת ממשלה מס' 1754, שעניינה: העברת תחום התעסוקה ממשרד הכלכלה והתעשייה למשרד הרווחה והשירותים החברתיים.
מצ"ב ההחלטה:
http://www.pmo.gov.il/Secretary/GovDecisions/2016/Pages/dec1754.aspx
בעקבות יישום ההחלטה שלעיל, המפקח על העבודה / מינהל הבטיחות והבריאות התעסוקתית – היחידה המקצועית הרלוונטית לבקשת המידע שהגשת, כמו יתר יחידות התעסוקה של משרדנו (במתכונתו הקודמת), הועבר למשרד הרווחה והשירותים החברתיים והוא איננו נמנה יותר על יחידות משרד הכלכלה, במתכונתו הנוכחית.
כיתר משרדי הממשלה, משרד העבודה, הרווחה והשירותים החברתיים, מטפל בהעמדת מידע לציבור, אם באופן יזום ואם בתגובה לפניות מבקשי המידע – באופן עצמאי.

לפיכך, ובהתאם לאמור בסע' 8 (5) לחוק חוק חופש המידע, התשנ"ח-1998, לפיו: 
"רשות ציבורית רשאית לדחות בקשה לקבלת מידע באחד מאלה: המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה על קבלתו של המידע על ידו; ואולם, בדחותה בקשה לפי פסקה זו, תפנה הרשות הציבורית את המבקש לרשות הציבורית אשר בידיה נוצר המידע."
אבקש להפנותך למשרד העבודה, הרווחה והשירותים החברתיים, לשם קבלת המידע. 
מקווה שהייתי לך לעזר אשמח לעמוד לרשותך גם בעתיד, בכל הנוגע לנושאים עליהם אמון משרדנו.



בברכה
יוסי זולפן,

  הממונה על חוק חופש המידע
   משרד הכלכלה והתעשייה

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

